&larr Witbooi en Blackie
Charlyn Dyers skryf oor swart en Afrikaans &rarr
21 antwoorde op Praat van die duiwel
UNPOCO het gesê op April 15, 2010
Is dit nie haas tyd dat die mens die duiwel begrawe en behoorlik begrafnis hou nie? 'n Behoorlike verassing sal seker voldoende wees? Dan kan die mens sy oë begin rig na waar sy hulp vandaan kom en niemand hê om te blameer vir die dom, lelike dinge wat hy doen nie.
aardvoel het gesê op April 15, 2010
'n Oud professor van my het gereeld gesê "'n mens moet nie die duiwel die eer gee wat hom nie toekom nie".
kuypers het gesê op April 15, 2010
Dit is 'n raakvat artikel, dankie. "The Devil is in the eye of the beholder", seker daaroor het die Nuwe Testament die Romeinse heerskappy as die Bose gesien en die Britse Gemenebes weer Hitler.
Dit sal nogal sin maak om in ons tyd en vir ons mense saam te dink oor wat Boos is, nie net die Sewe Drake nie.
Neffertiti het gesê op April 15, 2010
Ag nee, die duiwel bestaan mos net in ons gedagtes.
Die duiwel met stert en horings, ja, maar nie die duiwel as simbool van die kwaad wat in baie opsigte die beheer van mense oorstyg nie. Ook in "sekulere" kringe – dink aan die sielkunde/psigiatrie, sosiologie, ekonomie, mediastudie en dergelike – is daar 'n diep besef van hierdie gegewe. Al wat die Christelike geloof daaraan toevoeg, is dat daar uiteindelik 'n groter mag as die mag van die kwaad is, en dat juis dit die mens kan moed gee om die kwaad te weerstaan – uit die hoop en oortuiging dat dit uiteindelik wel "begrawe" gaan word.
Jy snap dit.
Daar ook, ja – ons gedagtes wat in so 'n groot mate duister vir ons is en ons parte speel. Nie net ons individuele gedagtes nie, maar ook ons kollektiewe gedagtes – die diskoerse en ideologiee waaraan ons uitgelewer is (veral wanneer ons dit ontken). Maar nie net in ons individuele en kollektiewe gedagtes nie – ook in maatskaplike strukture. As die bose "net" in ons (individuele) gedagtes bestaan het, sou ons sommer tjop-tjop daarvan ontslae kon raak, maar dis nie die werklikheid waarin ons leef nie.
In die teks staan in soveel woorde "wapenrusting". Lei jy daaruit af dat Christene letterlik militere drag moet aantrek? Vermoedelik nie. Net so beteken die feit dat die teks na "bose geeste" verwys nie outomaties dat ons aan onsigbare spokies moet dink nie. Volgens my skrywe hierbo gaan dit buitendien nie sommer net oor politieke maghebbers nie – lees weer. Dit gaan oor 'n mag waaroor selfs die maghebbers nie mag het nie. Ook die mag waarvan Louw en Foucault praat, is onsigbaar en "in die lug".
Wie't gese die duiwel bestaan nie? Die vraag is wat verstaan ons onder "die duiwel"? My eie mening is dat die duiwel juis "so amok maak" omdat mense daaraan dink as 'n mensagtige spook wat in popmusiek en karate aan die werk is. Intussen is hy in hulle aan die werk.
'n Mens moet enige Bybelteks teen sy historiese en kulturele agtergrond lees – en teen die agtergrond van ander tekste deur dieselfde skrywer.
gerritbrand het gesê op April 16, 2010
Ek is nie slimmer as enigiemand nie. Dis wat 'n blog lekker maak: ek hoef nie net te skryf wat ek dink nie, maar kan hoor wat ander dink oor wat ek dink. Dis baie nodig!
Die kern van my antwoord berus op wat jy self skryf: "die bybel op sy eie is al klaar moeilik om te verstaan." Inderdaad, so wie is ek om dit eenvoudiger te maak? Jesus se eie manier van praat en optree, is paradoksaal, verwarrend, dikwels moeilik om te verstaan – soos 'n goeie gedig. Juis omdat ons dit nie maklik in eenvoudige formules kan vasvat nie bly geloof 'n leerskool – "fides quaerens intellectum", geloof op soek na begrip. As dit is hoe die Here sy Woord aanbied – moeilik om te verstaan – dan moet ons daardie Woord respekteer en, hoe vreemd dit ook mag klink, dit vir onsself en ander ook moeilik maak om te verstaan.
Anders gestel: Ons moet telkens as ons dink ons verstaan, daardie verstaan bevraagteken, kompliseer, soos Jesus gedoen het. Elke keer as sy dissipels gedink het nou het hulle dit, het hy die hele appelkar omgegooi met nog 'n verrassende en verwarrende uitspraak of daad.
Wat die duiwel betref: as ons dink ons verstaan, dan praat ons oor die duiwel, maar trap op sy stert.
O ja, die deel van die Kerkbode wat aanlyn gelees kan word, kan jy kry deur bo-aan my inskrywing op die woord "Kerkbode" te klik. Op die webwerf waar jy dan uitkom, sal jy ook meer inligting kry oor hoe jy die volledige publikasie in die hande kan kry.
hacjones het gesê op April 27, 2010
SATAN, n. One of the Creator's lamentable mistakes, repented in sashcloth and axes. Being instated as an archangel, Satan made
himself multifariously objectionable and was finally expelled from Heaven. Halfway in his descent he paused, bent his head in thought a
gerritbrand het gesê op April 27, 2010
Uit Ambrose Bierce se The Devil's Dictionary, of hoe? Wonderlike boekie!
Yep. En die evolusie van die "bose" so deur die eeue is nogal heel amusant.
MJBadenhorst het gesê op September 5, 2010
Gerrit, ek het so pas 'n tong in die kies pos gepen oor die duiwel sonder om te weet dat jy ook die afgelope ruk die duiwel in geraak het! Kyk gerus na my komiese kykie na die onderwerp. Ek wonder of ons 'n slag sal saamstem? By die boeke waarna jy verwys het, kan ek dalk Elaine Pagels (1996) se goeie studie, 'The Origin of Satan' voeg.
Ekskuus, ek sien nou eers die datum, April. Jou duiwelsieninge is dus al bietjie ou nuus.
Jou duiwelswerk is netjies! Dankie vir die skakel.
Vir my is dit nie belangrik dat mense met my moet saamstem nie, maar wie weet? Ek sal uitkyk vir die Pagels-boek. Soos jy weet, is daar so baie boeke waarby 'n mens wil uitkom! Ek het pas ook vinnig deur 'n nuwe boek getitel "Sin – A History" geblaai. Baie interessant.
daniellouw het gesê op Februarie 13, 2011
Daar is twee dinge waaroor die duiwel mal is:
1. As jy hom oorskat
2. As jy hom onderskat
Gerrit Brand, jy onderskat die duiwel!
gerritbrand het gesê op Februarie 14, 2011
Daniel, ek onderskat nie die Duiwel nie. Ek is toenemend diep onder die indruk van die mate waarin mense, gemeenskappe en die hele skepping onder outonome mag van boosheid gevange is. Ek is wel versigtig om daardie boosheid in alte persoonlike terme te verstaan, want daarmee doen ons dit te veel eer. Lees maar weer mooi wat ek geskryf het.
Die grootste gevaar mbt die duiwel is nie dat ons dit oorskat nie, maar dat ons dink ons het 'n greep daarop, ons kan dit uitwys, dophou. Mense wat presies die hoe, wat en waar van die duiwel ken, praat van hom terwyl hulle onwetend op sy stert trap. Pasop!
Die belangrikste bly egter dat die magte en owerhede deur Christus aan die kruis gespyker, in die openbaar ten toon gestel en oorwin is. Dis die belangtrikste en diepste waarheid oor die duiwel. Wie dit verheer verheerlik ou Nick eerder as om die Here te vereer.